OzLabs/hebrew-wiki-articles huggingface dataset:
Houses of the Molé

Houses of the Molé ("בָּתֶיהָ של החפרפרת") הוא אלבומה התשיעי של להקת האינדסטריאל מטאל האמריקאית מיניסטרי, אשר יצא בשנת 2004. אלבום זה הוא הראשון מתוך טרילוגיית אלבומי קונספט של הלהקה העוסקים במחאה כנגד ממשל ג'ורג' בוש.

== סקירה כללית ==
שמו של האלבום, בדומה ל-Dark Side of the Spoon, הוא בחלקו פרודיה על שם של אלבום רוק קלאסי - Houses Of The Holy של לד זפלין, ובחלקו מהווה ככל הנראה מעין כותרת לאלבום הקונספט הזה, כשה"בתים" (הבית הלבן) מרמזים על הקדנציה/קדנציות של ה"חפרפרת", שמייצגת את הנשיא ג'ורג' וו. בוש. כל שמות השירים מתחילים באות W מלבד השיר הראשון שנקרא .No W (כנראה מתוך כוונה ללעוג לג'ורג' בוש הבן, שכינויו הרווח הוא "W") והוא יצא ב-22 ביוני 2002 בארצות הברית, יום אחד לאחר שיצא בשאר העולם. האלבום יצא קרוב לבחירות לנשיאות ארצות הברית והוא אלבום פוליטי באופן כמעט חסר תקדים לכל הדעות, כשרוב השירים מכילים ביקורת קשה על ג'ורג' וו. בוש, נשיאה של ארצות הברית באותה תקופה. הקטע הראשון, למשל, .No W, כולל מספר סימפולים סאטיריים של קטעים מתוך נאומיו של הנשיא בוש, בעיקר כאלו שנגעו במלחמתו בטרור.

ציטוטים מתוך האלבום:
* מתוך השיר .No W (תרגום מאנגלית):
:"אם אלו הם באמת חיים, מדוע הם כל כך בלתי נסלחים, חצי עולם נשפך אל הביוב, החצי השני בדרכו לשם. ובכן, אם היה לי דולר על כל פעם שהוא צורח: "סימכו עלינו בלבבותיכם ובמחשבותיכם או שתשלמו על זה. סימכו עלי"... שאלו אותי מדוע אתם חשים מרומים ומופשטים מכל זכויותיכם, לא צריך גאון כדי להסביר זאת היום. סימכו עלי..."
* מתוך השיר Wrong:
:"אתה טועה בכל פעם מחדש, מה גורם לך לחשוב שזו זכותך האלוהית לרצוח אנשים בקרב מיותר, אתה כמו אנס שמביט בקורבן - דמוקרטיה!"
* מתוך השיר Waiting:
:"אני עדיין מחכה, מחכה ליום שבו הוא יצטרך אותי, מבזבז את חיי בארצות הברית, מחכה עד שאמות."

== התגובות לאלבום ==
גישה פוליטית זו יצרה חילוקי דעות בקרב המעריצים של מיניסטרי, שחלקם הצביעו בעד הנשיא בוש, חלקם מסכימים עם דעותיו וחלקם חושבים שעל מיניסטרי להתרחק מפוליטיקה. חלקם גם מאמינים שהפוליטיקה מפריעה לחברי הלהקה להתרכז במוזיקה ולייצר אלבומים באיכות טובה.

לעומתם, מעריצים אחרים טוענים שמיניסטרי הייתה בין כה וכה להקה פוליטית במשך שנים רבות, עם דעות מוצהרות בגנותו של ג'ורג' בוש האב, המלחמה בסמים ומלחמת המפרץ הראשונה. מעריצים אלו גורסים גם שמוזיקה, כביטוי לדעותיו ולרגשותיו של האמן, לעיתים תגלוש בהכרח לפסים פוליטיים וגינוי של דעה כנה שמביע האמן גובל בצנזורה.

== רשימת השירים ==
כל השירים מאת מיניסטרי.
<div style="direction: ltr;">
{|border=0
|-
|
# "No W" (3:24)
# "Waiting" (5:02)
# "Worthless" (4:09)
# "Wrong" (4:54)
# "Warp City" (4:01)
# "WTV" (4:25)
# "World" (5:13)
# "WKYJ" (5:14)
# "Worm" (9:10)
|}
</div>

==קישורים חיצוניים==

קטגוריה:אלבומי מטאל
קומונדור

קומונדור (Komondor) הוא כלב שמירה הונגרי, הנמצא רבות בשימוש לשמירה על עדרים מפני טורפים. זהו כלב מאסיבי, חזק ונאמן לבעליו. חיצוניותו של הקומונדור הבוגר מטעה טורפים לחשוב שהוא כבשה, כך שהוא מאפשר להם להתקרב לעדר ואז תוקף.

==היסטוריה==
מוצאו של הקומונדור הוא מכלבים טיבטים שהובאו להונגריה על ידי הקומנים השחורים במאה התשיעית לספירה לערך. ההונגרים פיתחו את הכלב במשך השנים כדי שיתאים להגנה על העדרים שלהם מפני הטורפים שהיו נפוצים אז במרכז אירופה, כדוגמת זאבים ודובים. ב-1920 הכלב הוצג לראשונה בתערוכות ובעקבות זאת הוצאו פריטים מהונגריה למדינות אירופאיות אחרות ולארצות הברית.
הקומונדור משמש עד היום בתפקידו המקורי הן בהונגריה והן בארצות אחרות.

==הופעה==

הקומונדור מזכיר בהופעתו כלב הונגרי אחר, הפולי אם כי גדול ממנו משמעותית. הקומונדור הוא מאסיבי ושרירי, בעל ראש גדול ואף קצר, הגם שאינו פחות. אוזניו קטנות ולהן צורה של האות U. לקומונדור זנב קצר ותלוי.

לקומונדור שתי שכבות של פרווה שמתחברות יחדיו, מה שמאפשר לכלב לחיות בתנאי אקלים קשים. הפרווה, המזכירה בצורתה ראסטות, אשר מתחילות להיווצר בגיל שנתיים ומגיעות לאורכן הסופי בגיל חמש. בבגרות אורך הפרווה עשוי להגיע ל-30 ס"מ. צבע פרוות הקומונדור הוא לבן.

==מזג==

ככלב שמירה הקומונדור חשדן ואגרסיבי כלפי זרים, בין אם בני אדם או בעלי חיים. הוא טריטוריאלי מאוד, לא יסבול זרים המתקרבים לאזור מחייתו או בית בעליו. הוא עשוי לתקוף אנשים המתקרבים לבני המשפחה אם הוא חושב שהם באים לתקוף אותם. לפיכך, יש לדאוג לאילופם של גורי קומונדור, ובכל מקרה רצוי להימנע מלשחרר את הקומונדור בקרבת כלבים אחרים.

לקומונדור יש נטייה להיות עצלן מאוד, הוא יעדיף לישון כאשר איננו עובד. נטייה זו עלולה להביא לבעיות של משקל עודף אצל כלבים המוחזקים בדירה.

==תוחלת חיים ובעיות בריאות==

הקומונדור חי בין 10 ל-12 שנים, לגזע יש בעיות של היפ דיספלסיה וכן בעיות עור נפוצות יחסית.

==קישורים חיצוניים==

* 

קטגוריה:הקבוצה הראשונה של הפדרציה הבין-לאומית לכלבנות
קטגוריה:הקבוצה החמישית של מועצת הכלבנות האוסטרלית הלאומית
קטגוריה:הקבוצה השלישית של מועדון הכלבים הקנדי
קטגוריה:כלבי רועים
אורבנוס השישי

אורבנוס השישי (בלטינית: Urbanus VI; בערך 1318 – 15 באוקטובר 1389), כיהן כאפיפיור מ-8 באפריל 1378 עד מותו. בחירתו הייתה כרוכה במחלוקות פוליטיות, והביאה למינוי מקביל של אנטי-אפיפיור באביניון, ולראשית הקרע המערבי בכנסייה הקתולית.

==ביוגרפיה==
אורבנוס השישי נולד בשם ברתולומאו פריניאנו (Bartolomeo Prignano) בנאפולי בשנת 1318 לערך. בעודנו צעיר נסע לעיר אביניון שבפרובאנס, למד שם והפך לנזיר. ב-1364 הוסמך לארכיבישוף ושימש בתפקיד זה בעיר אסראנזה בדרום איטליה (שהייתה שייכת לממלכת נאפולי). ב-1377 הועבר על ידי האפיפיור גרגוריוס האחד עשר אל העיר בארי שלחוף הים האדריאטי.

במרץ 1378, עם מות האפיפיור גרגוריוס האחד עשר שהיה צרפתי, דרשו אנשי רומא מחבר הקרדינלים לבחור באפיפיור איטלקי. מתוך 16 אנשי חבר הקרדינלים 4 בלבד היו איטלקים. באפריל 1378 התאסף המון רומי מול הוותיקן ואיים לרצוח את הקרדינלים הצרפתים. הקרדינלים הנפחדים בחרו בברתולומאו פריניאנו לאפיפיור ומיהרו להימלט על נפשם. האפיפיור החדש שבחר בשם אורבנוס השישי שלט בעיר רומא ובכנסייה בשחצנות ובעריצות. הקרדינלים הצרפתים התכנסו בעיירה אניאני שמדרום מזרח לרומא, וב-9 באוגוסט 1378 הכריזו כי הבחירה באורבנוס השישי הייתה בלתי חוקית בגלל שנעשתה תחת לחץ ההמון הרומי. אורבנוס השישי מינה 26 קרדינלים איטלקים במקום 12 הקרדינלים הצרפתים. שארל החמישי מלך צרפת תמך בקרדינלים הצרפתים שהתכנסו בעיירה פונדי שמדרום לרומא, וב-20 בספטמבר 1378 בחרו ברוברט מז'נבה לאפיפיור בשם קלמנס השביעי. הוא התיישב באביניון שבפרובאנס כאנטי-אפיפיור, בעוד שהאפיפיור אורבנוס השישי נשאר ברומא. הייתה זו תחילתו של "הקרע המערבי" בכנסייה הרומית קתולית שנמשך ארבעים שנה.

אנגליה, פורטוגל וקיסר האימפריה הרומית הקדושה הכירו באורבנוס השישי כאפיפיור, ואילו צרפת, סקוטלנד ויוהנה מלכת נאפולי תמכו בקלמנס השביעי. באפריל 1380 הדיח אורבנוס השישי את יוהנה, והכתיר ברומא את שארל מדוראצו למלך נאפולי (1381). אולם ב-1383 התפתח ריב בין אורבנוס השישי לבין שארל מדוראצו. כאשר האפיפיור הגיע אל העיר אבראסה שמצפון לנאפולי, הוא הושם במעצר (30 באוקטובר 1383), ושוחרר אחרי שהושגה פשרה. שבעה קרדינלים איטלקים שליוו את האפיפיור במסעו זממו להדיחו, אך הקשר התגלה והם נעצרו ורכושם הוחרם. אורבנוס המשיך בדרכו אל העיר נוסארה שמדרום מזרח לנאפולי, ושם שארל מדוראצו הטיל עליו מצור שנמשך חמישה חודשים (1384). האפיפיור נמלט אל העיר בארלטה שלחוף הים האדריאטי, ומשם הפליג לג'נובה שבצפון מערב איטליה. שם הוציא להורג את שבעה הקרדינלים שהיו אסיריו (1385). אחרי ששארל מדוראצו נרצח ב-1386, ערך אורבנוס השישי תוכניות לכבוש את ממלכת נאפולי. ב-1387 הכריז על מסע צלב נגד האנטי-אפיפיור קלמנס השביעי.

כדי לממן את תוכניותיו הצבאיות הכריז אורבנוס השישי כי שנת היובל תיערך כל 33 שנה, והתכוון לחגוג אותה ברומא ב-1390. אך באוקטובר 1389 מת ברומא כתוצאה מנפילה (יש אומרים כתוצאה מהרעלה). במקומו נבחר לאפיפיור בוניפקיוס התשיעי.

==קישורים חיצוניים==

* [http://www.newadvent.org/cathen/15216a.htm מידע על אורבנוס השישי], באתר The Catholic Encyclopedia 
* 
* 

קטגוריה:אפיפיורים איטלקים
קטגוריה:אישים הקבורים בבזיליקת פטרוס הקדוש
קטגוריה:אפיפיורים במאה ה-14
קטגוריה:נפטרים ב-1389
Mechanical Animals

Mechanical Animals ("חיות מכניות") הוא אלבום של להקת המטאל מרילין מנסון.

האלבום הוא פחות אפל מקודמו, השירים הם פחות נוקשים ויותר קליטים ומורכבים מבאלבום הקודם. הדמויות המתוארות בטקסטים הן הפעם כוכב גלאם רוק מכור לסמים וחייזר, והנושא הוא היבטיה השטניים של השמרנות. בראיון מ-1998, שנת יציאת האלבום, מנסון עצמו השווה בין אלבום זה לאלבום הקודם: "ב-Antichrist Superstar השוויתי את עצמי ללוציפר שנפל מן השמים... האלבום החדש עוסק יותר במה שקורה כשאני נוחת בכדור הארץ ומנסה להשתלב כבן אנוש".

הלהיטים מתוך האלבום הם Rock is Dead ,The Dope Show ו-(I Don't Like the Drugs (But The Drugs Like Me. האלבום הגיע למקום השלישי ברשימת האלבומים הנמכרים בארצות הברית ולמקום הראשון ב-בילבורד 200, מה שהפך אותו לאלבום הראשון של מרילין מנסון שעשה זאת.

== רשימת השירים ==
<div style="direction: ltr;">
{|border=0
|-
|
#Great Big White World (מנסון, רמירז, גייסי, זם)
#The Dope Show (מנסון, רמירז)
#Mechanical Animals (מנסון, רמירז, זם)
#Rock is Dead (מנסון, רמירז, גייסי)
#Disassociative (מנסון, רמירז, גייסי, זום)
#Speed of Pain (מנסון, רמירז, גייסי, זום)
#Posthuman (מנסון, רמירז, גייסי)
#I Want to Disappear (מנסון, רמירז)
#I Don't Like the Drugs (But The Drugs Like Me) (מנסון, רמירז, זום)
#New Model, No. 15 (מנסון, רמירז)
#User Friendly (מנסון, רמירז, גייסי, זום)
#Fundamentally Loathsome (מנסון, גייסי, זום)
#The Last Day on Earth (מנסון, רמירז, גייסי)
#Coma White (מנסון, רמירז, גייסי, זום)
|}
</div>
===Vinyl version===
האלבום יצא בגרסת הויניל שלו כשני תקליטים נפרדים, הראשון מיוחס למרילין מנסון ועוסק בבדידות ובאהבה, והשני מיוחס ל"אומגה והחיות המכניות" ועוסק בסקס ובשימוש בסמים. בגרסת התקליטור המקורית, לאלבום יש מארז כחול שדרכו ניתן לקרוא טקסטים באותיות צהובות חיוורות שמודפסות על חוברת השירים. 

==קישורים חיצוניים==

קטגוריה:אלבומי 1998
קטגוריה:אלבומי מרילין מנסון
קטגוריה:אלבומים באנגלית
קטגוריה:אלבומים שהוקלטו באולפני ההקלטות של וסטלייק
קטגוריה:מחלוקות סביב טענות לתועבה במוזיקה
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אינטרסקופ רקורדס
The Last Tour on Earth

The Last Tour on Earth הוא אלבום הופעה של להקת המטאל מרילין מנסון.

האלבום יצא ב-1999 והוא מתעד סיבוב-הופעות שלם, שנערך לשם קידום האלבום Mechanical Animals. השירים הוקלטו בין השאר במישיגן ובאיווה. 

האלבום מסתיים בשיר חדש שהוקלט באולפן, ושמו Astonishing Panorama of the Endtimes (נוף מפעים של קץ הימים). הווידאו-קליפ לשיר מציג את חברי הלהקה במהלך הופעה, כשהם מפוסלים בפלסטלינה. המהדורה המצומצמת כללה תקליטור בונוס שכלל את Coma White בגרסה אקוסטית ועוד שני שירים חדשים שהוקלטו באולפן.

== רשימת השירים ==
<div style="direction: ltr;">
{|border=0
|-
|
# Inauguration of the Mechanical Christ
# The Reflecting God
# Great Big White World
# Get Your Gunn
# Sweet Dreams
# Rock Is Dead
# The Dope Show
# Lunchbox
# I Don't Like the Drugs (But the Drugs Like Me)
# Antichrist Superstar
# The Beautiful People
# Irresponsible Hate Anthem
# The Last Day on Earth
# Astonishing Panorama of the Endtimes
|}
</div>

=== דיסק בונוס ===
<div style="direction: ltr;">
{|border=0
|-
|
# Coma White
# Get My Rocks Off
# Coma White (גרסה אקוסטית)
# A Rose And A Baby Ruth
|}
</div>

==קישורים חיצוניים==

קטגוריה:אלבומי מרילין מנסון
קטגוריה:אלבומי הופעה באנגלית
קטגוריה:אלבומי חברת אינטרסקופ רקורדס
Holy Wood (In the Shadow of the Valley of Death)

Holy Wood (In the Shadow of the Valley of Death) - "עץ (או זיקפה) קדוש (בגיא צלמוות)" - הוא אלבום של להקת המטאל מרילין מנסון.

האלבום יצא ב-2000 והיה הראשון של מנסון לאחר אירוע הטבח בתיכון קולומביין שחלק מהתקשורת האשים בו את מנסון. האלבום עוסק בנשק, במוות ובחלקן של התקשורת ושל הוליווד בהפצת האלימות. השיר The Love Song עוסק באמצעות מטפורה בחוסר השליטה של ההורים על הילדים, כשהאב הוא הזרוע, האם היא האקדח והילד הוא הכדור.
* מתוך השיר Lamb of God שעוסק בצורה שבה המוות מוצג בידי התקשורת:
:אם אתה מת כשאף אחד אינו צופה בך, אז הרייטינג שלך צונח ואתה נשכח. אם הם יהרגו אותך מעל מסך הטלוויזיה, אתה קדוש מעונה ושה האלוהים.
* מתוך השיר The Nobodies שלכל הדעות עוסק ישירות בטבח בקולומביין:
:אנחנו הכלומניקים, רוצים להיות אנשים חשובים. כשנהיה מתים, הם יידעו בדיוק מי אנחנו. מספר ילדים מתו יום אחד, האכלנו את המכונות ואז התפללנו, הקאנו הלוך ושוב באמונה עגמומית, הייתם צריכים לראות את הרייטינג באותו יום.

הלהיטים מתוך האלבום הם The Fight Song ,Disposable Teens ו-The Nobodies. האלבום הצליח פחות מקודמיו והגיע למקום ה-13 ברשימת האלבומים הנמכרים בארצות הברית.

== רשימת השירים ==
כל השירים נכתבו על ידי מרילין מנסון. המיספור בספרות הרומיות במקור.

A: In the Shadow

I Godeatgod

II The Love Song

III The Fight Song

IV Disposable Teens

D: The Androgyne

(V Target Audience (Narcissus Narcosis

'VI 'President Dead

VII In the Shadow of the Valley of Death

VIII Cruci-Fiction in Space

IX A Place in the Dirt

A: Of Red Earth

X The Nobodies

XI The Death Song

XII Lamb of God

XIII Born Again

XIV Burning Flag

M: The Fallen

XV Coma Black a) Eden Eye b) The Apple of Discord

XVI Valentine's Day

XVII The Fall of Adam

XVIII King Kill 33°

(XIX Count to Six and Die (The Vacuum of Infinite Space Encompassing

XX The Nobodies (גרסה אקוסטית שצורפה לאלבום באזורים מסוימים)
==קישורים חיצוניים==

קטגוריה:אלבומי 2000
Holy Wood
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהוקלטו באולפני ההקלטות של וסטלייק
קטגוריה:עבודות על רצח ג'ון קנדי
קטגוריה:אלבומי חברת אינטרסקופ רקורדס
The Golden Age of Grotesque

The Golden Age of Grotesque ("תור הזהב של הגרוטסקי") הוא אלבום של להקת המטאל מרילין מנסון.

האלבום יצא ב-2003 וקיבל ביקורות מעורבות, כאשר חלק מהמבקרים כוללים אותו ברשימת אלבומי השנה ואילו אחרים מתארים אותו כאלבומה החלש ביותר של מרילין מנסון, מוזיקלית וטקסטואלית. הוא כולל הרבה נגיעות אלקטרוניות ו"תעשייתיות", כנראה כתוצאה מהצטרפותו ללהקה של טים סקולד, שהיה לפני-כן חבר בסופר-גרופ "KMFDM", להקה משטח האינדסטריאל מטאל.

הלהיטים מתוך האלבום הם This is the New Shit ,mOBSCENE ,Tainted Love ו-s)AINT). הוידאו קליפ של s)AINT) נאסר לשידור בארצות הברית בגלל אופיו האלים. האלבום הגיע למקום הראשון ברשימת האלבומים הנמכרים בארצות הברית.
== רשימת השירים ==
<div style="direction: ltr;">
{|border=0
|-
|
#Thaeter (1:14)
#This is the New Shit (4:19)
#mOBSCENE (3:25)
#Doll-Dagga Buzz-Buzz Ziggety-Zag (4:10)
#Use Your Fist and Not Your Mouth (3:34)
#The Golden Age of Grotesque (4:05)
#(s)AINT (3:42)
#Ka-boom Ka-boom (4:02)
#Slutgarden (4:06)
#♠ (4:34)
#Para-noir (6:01)
#The Bright Young Things (4:19)
#Better of Two Evils (3:48)
#Vodevil (4:39)
#Obsequey (The Death of Art) (1:35)
#Tainted Love (3:25)
|}
</div>
==קישורים חיצוניים==

קטגוריה:אלבומי 2003
קטגוריה:אלבומי מרילין מנסון
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי חברת אינטרסקופ רקורדס
Lest We Forget

Lest We Forget: the Best of Marilyn Manson ("פן לא נשכח") הוא אלבום אוסף של להקת המטאל מרילין מנסון.

אלבום האוסף מ-2004 כולל 20 קטעים ולווה במסע הופעות בשם Against All Gods ("כנגד כל האלים"). האלבום כולל גרסת כיסוי ללהיט Personal Jesus (ישו פרטי) של להקת דפש מוד ובמהדורתו המצומצמת הוא כולל גם DVD של רוב הווידאו-קליפים של הלהקה. 

במהלך אחת ההופעות המוקדמות בגרמניה, המתופף ג'ינג'ר פיש נפל מעל מתקן-ההרמה שממנו תופף וסדק את גולגולתו. כריס ורנה, המתופף של להקת ניין אינץ' ניילס לשעבר, החליף אותו בתפקיד. מאז החלמתו מהתאונה פיש הקליט והופיע עם להקה חדשה, ושום הודעה רשמית לא יצאה בקשר למעמדו בלהקת מרילין מנסון עד ל-2011 בה הכריז על פרישתו מהלהקה.

== רשימת השירים ==
<div style="direction: ltr;">
{|border=0
|
# The Love Song
# Personal Jesus
# mOBSCENE
# The Fight Song
# Tainted Love
# The Dope Show
# This Is the New Shit
# Disposable Teens
# Sweet Dreams (Are Made of This)
# Lunchbox
# Tourniquet
# Rock Is Dead
# Get Your Gunn
# The Nobodies
# Long Hard Road Out of Hell
# The Beautiful People
# The Reflecting God
# (s)AINT
# Irresponsible Hate Anthem
# Coma White
|}
</div>
==קישורים חיצוניים==

קטגוריה:אלבומי וידאו מ-2004
קטגוריה:אלבומי מרילין מנסון
קטגוריה:אלבומי אוסף באנגלית
קטגוריה:אלבומי חברת אינטרסקופ רקורדס
טים סקולד

טים סקולד (נולד ב-14 בדצמבר 1966 בשוודיה) הוא הבסיסט והגיטריסט של להקת המטאל אלטרנטיבי מרילין מנסון.

סקולד היה סולן בלהקת Shotgun Messiah ולאחר שעבר לנגן בסגנון אלקטרוני יותר, הצטרף ללהקות האינדסטריאל מטאל KMFDM ו-MDFMK. הוא הוציא אלבום סולו בשם Skold ב-1996. הוא הצטרף ללהקת מרילין מנסון ב-2003 כשהחליף את טוויגי רמירז.

==קישורים חיצוניים==

* 

קטגוריה:מוזיקאי מטאל
קטגוריה:חברי להקת מרילין מנסון
קטגוריה:אמריקאים שנולדו ב-1966
מדונה ויין גייסי

מדונה ויין גייסי הוא שם הבמה של סטפן גרגורי ביר הבן (נולד ב-6 במרץ 1964 בפורט לודרדייל, פלורידה שבארצות הברית) שהוא הקלידן לשעבר של להקת המטאל אלטרנטיבי מרילין מנסון. כנויו מורכב משמותיהם של הזמרת מדונה והרוצח הסדרתי ג'ון ויין גייסי. כינויו הנוסף הוא "פוגו".

אביו הוא יהודי ואמו היא קתולית.

גייסי לא ניגן בקלידים עד שהצטרף למרילין מנסון. הוא ניגן בכלים רבים בלהקה, כגון סקסופון, אורגן האמונד, תופים אלקטרוניים, פסנתר, מלוטרון ועוד.

גייסי הוא האחראי לרוב הנושאים הקבליים והנומרולוגיים שבאלבומיה של מרילין מנסון.

==קישורים חיצוניים==

קטגוריה:מוזיקאי מטאל
קטגוריה:יהודים אמריקאים
קטגוריה:אמנים אמריקאים הידועים בשם במה
קטגוריה:חברי להקת מרילין מנסון
קטגוריה:אמריקאים שנולדו ב-1964
ג'ינג'ר פיש

ג'ינג'ר פיש (באנגלית: Ginger Fish, נולד ב-28 בספטמבר 1966) הוא שם הבמה של קנת' רוברט וילסון, המתופף של להקת המטאל האלטרנטיבי מרילין מנסון. כינויו מורכב משמותיהם של השחקנית ג'ינג'ר רוג'רס והרוצח הסדרתי אלברט פיש.

פיש, יליד מסצ'וסטס, ארצות הברית, ניגן בכמה להקות בלאס וגאס וכן ניגן עם פול אנקה ובארי מנילו. הוא הצטרף למרילין מנסון ב-1995 כשהחליף את שרה לי לוקאס. הוא נפגע בראשו במהלך הופעה ב-2004 והוחלף זמנית בידי כריס ורנה. פיש מתופף בהרכב נוסף בשם "Martyr Plot".

==קישורים חיצוניים==

* 

קטגוריה:מתופפים אמריקאים
קטגוריה:מוזיקאי מטאל
קטגוריה:אמנים אמריקאים הידועים בשם במה
קטגוריה:חברי להקת מרילין מנסון
קטגוריה:אמריקאים שנולדו ב-1965
הקריירה של ניקודם דיזמה

הקריירה של ניקוֹדֶם דיזמָה (בפולנית: Kariera Nikodema Dyzmy) הוא הרומן הפופולרי ביותר של הסופר הפולני טדיאוש דולנגה-מוסטוביץ' (Dołęga-Mostowicz). הספר יצא לאור בשנת 1932, וזכה להצלחה מרובה.

== עלילה ==
הספר מתאר את מהלך חייו של הגיבור, ניקודם, שלקח בטעות הזמנה שלא מיועדת אליו, נקלע לתקריות שונות שאותן הוא מנצל על הצד הטוב ביותר בזכות עורמתו, והופך מאדם פשוט, שלא מצליח למצוא עבודה, ל"אדם דגול", "גאון כלכלי" וכמעט שהפך לראש ממשלת פולין.

בפולנית משמש שם הספר כביטוי שמשמעותו קריירה שכל כולה מבוססת על מזל, טעויות וצירוף מקרים.

הספר הפולני שימש השראה לספרו המצליח של יז'י קושינסקי "להיות שם", שיצא לאור באנגלית בשנת 1971 והפך לסרט בבימוי של האל אשבי ב-1979, עם פיטר סלרס בתפקיד הראשי. 
קושינסקי לא הזכיר את "הקריירה של ניקודם דיזמה" (שלא תורגם לאנגלית ולא היה מוכר לקוראים בארצות הברית). תחקיר שפרסם העיתון "וילג' ווייס" ב-1982 האשים את קושינסקי בגנבה ספרותית של עלילת הספר "להיות שם".

==תרגומים לעברית==
* ניקודם דיזמה עולה בדרגה; עברית: אליהו עמיקם, תל אביב: [חמו"ל], תש"ט.
* הקריירה של ניקודם דיזמה; תרגם מפולנית: יורם ברונובסקי, תל אביב: עם עובד (ספרייה לעם), תשנ"א 1991.

קטגוריה:ספרים פולניים
קטגוריה:רומנים (סוגה ספרותית)
קטגוריה:ספרי 1932
קטגוריה:ספרי ספריה לעם
ג'וי פייג'

ג'וי פייג (באנגלית: Joy Page; 9 בנובמבר 1924 - 18 באפריל 2008) הייתה שחקנית קולנוע אמריקאית ממוצא 
יהודי. נודעה בעיקר בשל תפקידה כפליטה הבולגריה אנינה ברנדל בסרט הקולנוע "קזבלנקה" (1942).

== חייה ==
פייג' הייתה בתו של שחקן הסרט האילם דון אלבארדו, אשר שמו האמיתי היה חוזה פייג'. לאחר גירושי הוריה התחתנה אמה עם איל הקולנוע ההוליוודי האגדי ג'ק וורנר, אשר עמד בראש אולפני האחים וורנר. נראה כי קשר משפחתי זה (בצירוף המראה הלטיני הנאה שירשה מאביה) הוא שהביא לליהוקה בתפקיד המהגרת הבולגריה בעודה בת פחות משמונה עשרה שנים, לאחר שזה עתה סיימה את בית הספר התיכון.

פייג' חשבה בתחילה כי התסריט "מיושן" ו"קלישאי", והסכימה בחוסר רצון לתפקיד. הופעתה השברירית והנשית הייתה אחת מן הנקודות המרגשות בסרט קזבלנקה, כאשר היא מצליחה לשבור אף את מסך הציניות של ריק בליין (המפרי בוגרט) המבין כי תומתה של המהגרת עומדת על הכף, וכי בעלה (השחקן הלמוט דנטין) מנסה להרוויח בשולחן הרולטה מספיק כסף על מנת לפדות אותה מכפו של הקפיטן רנו (קלוד ריינס), המנצל את מעמדו ואת יכולתו לאפשר לפליטים פתח יציאה, על מנת לסחוט אותה מינית.

הופעה מרשימה זו לא שימשה כמנוף להופעות נוספות. היא מעולם לא שיחקה שוב בסרט של האחים וורנר, אם כי הופיעה בקומץ סרטים עבור אולפנים אחרים. היא נישאה לשחקן ויליאם אור, אשר קיבל תפקיד ניהולי בכיר בחברת וורנר, דבר שהוביל להאשמות בדבר נפוטיזם. לאחר שהופיעה בסדרות טלוויזיה בסוף שנות ה-50 ובתחילת שנות ה-60, פרשה מעולם המשחק בשנת 1962.

פייג' ואור התגרשו בשנת 1970. בנם, גרגורי אור, הוא תסריטאי ומפיק.

פייג' הלכה לעולמה ב-18 באפריל 2008, כתוצאה מסיבוכים של שבץ מוחי ודלקת ריאות מהם סבלה.

==קישורים חיצוניים==

* 

קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאיות שנולדו ב-1924
קטגוריה:אמריקאים שנולדו ב-1924
קטגוריה:אמריקאיות שנפטרו ב-2008
קטגוריה:אמריקאים שנפטרו ב-2008
70

== אירועים ==
* תחילת המצור על ירושלים על ידי הרומאים בראשות טיטוס

* בתום המצור על ירושלים במהלך המרד הגדול הוגלו לרומא גל גדול של שבויים יהודים
* תחילת בניית הקולוסיאום ברומא

<gallery widths="180px" heights="120px" perrow="3">
File:(Venice) La distruzione del tempio di Gerusalemme -Francesco Hayez - gallerie Accademia Venice.jpg|'החרבת בית המקדש בירושלים' של פרנצ'סקו אייץ, מתאר את החורבן והביזה של בית המקדש השני בידי חיילים רומאים. שמן על קנבס, 1867
File:David Roberts - The Siege and Destruction of Jerusalem by the Romans Under the Command of Titus, A.D. 70.jpg|חורבן ירושלים, ציור משנת 1850 מאת דוד רוברטס
File:Arch of Titus Menorah.png|הבזיזה של בית המקדש השני בירושלים כפי שהיא מתוארת על הקיר הפנימי של שער טיטוס ברומא
</gallery>

== נולדו ==

== נפטרו ==
* הרון מאלכסנדריה, הממציא ההלניסטי (נולד ב-10 לספירה)
* אלעזר בן שמעון, ממנהיגי המרד הגדול (נולד: 1 לספירה)
* פינחס בן שמואל מכפר חבתא, הכהן הגדול האחרון שכיהן בבית המקדש. 
* רבן שמעון בן גמליאל הזקן, מראשי השלטון בירושלים ואחד מעשרת הרוגי מלכות. (נולד: 10 לספירה) 

== לוח שנה ==

==קישורים חיצוניים==

==הערות שוליים==

קטגוריה:70 (מספר)
הבשלה

[[גויאבה ירוקה בוסרית וצהובה בשלה]]
אסנה על השיח - הפירות האדומים עדיין בוסר, בעוד השחורים כבר הבשילו]]
הבשלה היא תהליך המתרחש בפירות ובירקות, המהווה את המעבר בין היותם בוסר לבין היותם ראויים למאכל. בשלב זה הופכים הפירות למתוקים יותר, פחות חומצתיים, פחות ירוקים ורכים יותר. 

השלבים בהבשלתו של הפרי מושפעים בידי הורמונים שונים. הורמון חשוב בתהליך ההבשלה של הפירות הוא ההורמון אתילן, סוג גז המופק על ידי צמחים מחומצת האמינו מתיונין. 

במהלך תהליך ההבשלה נהרס הכלורופיל (נעלם הצבע הירוק), ובמקביל נוצרים פיגמנטים, המקנים לפרי או לירק את צבעו. 

בפירות בעלי עמילן, כגון בננות, חל פירוק של העמילן, תוך עלייה בריכוז הסוכרים, ובעיקר פרוקטוז וגלוקוז.

==הבחלת פירות==
הבחלה היא תהליך שמביא להבשלה מהירה של פירות באמצעות חומרים כימיים. נהוג להבחיל בננות, תמרים, הדרים ועוד.

מאחר שפירות בשלים אינם מתאימים בדרך כלל להובלה, מאחר שהם עלולים להירקב לפני הגעתם ללקוח, נקטפים הפירות לעיתים בעודם בוסריים וממש לפני מכירתם, עוברים תהליך של הבחלה.

התהליך מתבצע במשך שנים רבות באמצעות גז אתילן (Ethylene). במספר ארצות מתבצע התהליך באמצעות סידן קרביד (Calcium carbide) שבתוספת לחות עובר תגובה כימית המשחררת גז אצטילן המאיץ את ההבחלה. גז זה עלול להכיל ארסן (Arsenic) וזרחן (Phosphorus) ולכן תהליך זה אסור לשימוש ברוב מדינות העולם.

== הבחלת גבינות ==
הַבְחָלָה (בצרפתית אפינז' Affinage) הוא תהליך של הבשלת גבינות בתנאי טמפרטורה, לחות ואוורור מבוקרים, כדי להביא את הגבינה למצב אופטימלי לצריכה. זהו השלב האחרון והקריטי ביותר בתהליך ייצור גבינות והוא אחראי למרקמה הסופי של הגבינה ולמרבית טעמיה. הגבינה מכילה מיקרואורגניזמים ואנזימים רבים הפועלים בה. אלה מפרקים את החלבונים והשומנים שבגבינה, משחררים תמציות טעם ומשנים את מרקמה. תקופת ההבחלה מספקת תנאי סביבה אידיאלים לתהליכים ביו-כימיים אלה.

את כל הגבינות ניתן לחלק לשתי קבוצות עיקריות: גבינות טריות וגבינות מובחלות. לגבינות טריות חיי מדף קצרים של שבועות אחדים, ואילו גבינות מובחלות הן מוצרי חלב עם חיי מדף ארוכים יותר, מסדר-גודל של חודשים ואף שנים. בניגוד לגבינות טריות בהן רמת החומציות מתפתחת ככל שעובר הזמן עד שהחומציות גבוהה מידי לצריכה, בגבינות מובחלות רמת החומציות מוגבלת בזכות תהליך ההגבנה והן נהנות מהגנה בקטריאלית כנגד מיקרואורגניזמים לא רצויים.

==קישורים חיצוניים==
* [https://stwww1.weizmann.ac.il/nutrition/article3-3/ על תהליך ההבשלה] באתר של מכון ויצמן למדע
* 

קטגוריה:ערכים שבהם תבנית בריטניקה אינה מתאימה
קטגוריה:פיזיולוגיה של הצמח
קטגוריה:פעולות חקלאיות
מחשבות (כתב עת)

מחשבות היה כתב עת להגות ולמדע שיצא לאור בהוצאתה של חברת יבמ ישראל ובעריכתו של צבי ינאי.

כתב העת החל לצאת לאור בשנת 1961, ובראשית דרכו היה בעל אופי שיווקי-מסחרי, ונועד לקדם את פעילותה העסקית של IBM בישראל. את ארבעת הגיליונות הראשונים ערך אהרון לוין, ואת גיליונות 5–15 ערך דניס שיפרין. החל מגיליון 16 ערך את כתב העת צבי ינאי, שגם כתב חלק ניכר מהמאמרים בו, והחל מגיליון 18 החל כתב העת, ביוזמת ינאי ובעידודו של דוד כהן, לשנות את אופיו והפך בהדרגה לכתב עת העוסק בנושאי הגות ומדע. בכמה גליונות שימש ד"ר אילן עמית כעורך-שותף. שמו של כתב העת נובע מדרישה של תומאס ווטסון להציג בכל חלל עבודה בחברת IBM שלט עם המילה "Think" ("חשוֹב!"). ביטאון החברה באנגלית נשא אף הוא את השם Think, ובהסבתו לעברית נקרא "מחשבות".

בכתב העת, שיצא לאור באופן לא סדיר בתדירות של גיליון או שניים בשנה, התפרסמו ראיונות ושיחות עם בכירי החוקרים בישראל, בהם הפרופסורים ישעיהו ליבוביץ, מישל רבל, אסא כשר, מיכאל רבין, ישראל אומן ויהושע בר-הלל, ועם אנשי רוח בולטים כחיים גורי ודליה רביקוביץ ורבים אחרים. ראיונות ושיחות אלה התפרסמו בשנות השבעים והשמונים, והיו במה חשובה להבאת הגותם של הוגים אלה לציבור הרחב.

אוסף מאמרים שפורסמו ב"מחשבות" יצא לאור בחמישה כרכים בשנת 1978, ושמותיהם משקפים את עושר הנושאים בהם עסק כתב העת:
* חיים, דת ומדע
* אמנות וקולנוע
* פיזיקה, מתמטיקה ומחשבים
* מדע, חינוך והיסטוריה
* מדע, הגות ואמנות

בסוף שנות השמונים ובתחילת שנות התשעים ערך צבי ינאי, עורך כתב העת, מפגשים אחדים בשם "מחשבות בעל פה" שהתקיימו במוזיאון תל אביב. תוכן ההרצאות שנישאו במפגשים פורסם בגיליונות כתב העת. בשנת 1996, לאחר שיצאו לאור 68 גיליונות, חדל כתב העת להופיע. בשנת 2000 יצאה לאור חוברת מיוחדת: [https://thinkil.co.il/textuali/texts/c050/ "קובץ היובל ליבמ ישראל 50 שנה 1949–1999".]

כתב העת, שזכה לביקוש רב, לא נמכר בחנויות, אלא חולק חינם לעובדי חברת יבמ ישראל, ללקוחותיה, וכן למי שפנה למערכת בבקשה לקבל אותו. ביוני 2015 הועלו כל גליונות "מחשבות" לרשת על ידי בת זוגו של צבי – דליה בר הוכברג, והם פתוחים לצפייה חופשית.

==קישורים חיצוניים==
* 
*[http://thinkil.co.il/machshavot_magazine/issues/ ארכיון של כל גליונות "מחשבות"] באתר מחשבות
* 
* 
* 

==הערות שוליים==

קטגוריה:ישראל: כתבי עת
קטגוריה:ישראל: כתבי עת למדע פופולרי
קטגוריה:מוצרי IBM
בנסורי

נגן בנסורי ב[[מבצר מהראנגר]]
בנסורי הוא חליל צד הודי, העשוי מבמבוק. לבנסורי עשרות גדלים שונים, השונים זה מזה במנעדם. ככל שהכלי גדול יותר, כך מנעדו נמוך יותר.

החלילים מיוצרים במרווחים של חצי טון האחד מהשני כך ששנים עשר חלילים יוצרים סט שלם. לבנסורי שבעה חורים בצד אחד שלו, אשר אחד מהם נפרד מהאחרים ומשמש כפייה. את החורים סוגרים לרוב בעזרת כריות האמצע של האצבעות השנייה השלישית והכרית הקיצונית של האצבע הרביעית בכל יד.
האגודלים משמשים לאחיזת הכלי כמו גם הזרת של יד ימין - במקרה של אחיזה 'ימנית'

הנשיפה לבנסורי דומה מאוד לנשיפה לחליל צד מערבי.

היות שהחורים של הבנסורי גדולים, הוא מאפשר משחק חופשי ביותר עם גובהי הצליל, שימוש בפורטמנטו ומשחק עם רבעי טונים. המנעד של הכלי הוא של שתיים וחצי אוקטבות, כשבפועל משתמשים בשתי אוקטבות, בזמן נגינה שגרתית. פחות מחליל צד מערבי

הצליל של הבנסורי הוא חם ומלא יותר מזה של חליל הצד המערבי בצלילים הנמוכים והאמצעיים, ומעט שטוח יותר בצלילים הגבוהים שלו. לעיתים הצליל שלו מזכיר את צלילו של החליל הערבי, הקרוי נאי.

מנעדו של הבנסורי נקרא לפי הקוורטה שמעל התו הנמוך ביותר (כך שחליל שהצליל הנמוך ביותר שלו הוא רה, ייקרא חליל של סול, היות שהתו הנמוך ביותר משמש כדומיננטה).

גדול נגני הבנסורי של ימינו הוא האריפראסאד צ'אוראסיה אשר ביסס את מעמדו של הכלי כאחד הכלים החשובים במוזיקה קלאסית הודית. מזה שנים רבות הוא מופיע ברחבי העולם במוזיקה קלאסית הודית וגם כחלק מהרכבי פיוז'ן ומוזיקת עולם שונים. זקיר חוסיין, ג'ון מקלפלין, יאן גרברק ולארי קורייל הם רק חלק מהשמות איתם הוא שיתף פעולה בעבר.

==דוגמאות צליל==
* [http://www.superbrass.com/users/goodvibes/flute.htm Bass Bansuri Flute (מעל 30 אינץ')] 
* [http://www.superbrass.com/users/goodvibes/zenflute1.htm Regular Bansuri Flute (בין 20 ל-28 אינץ')] 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כלי נשיפה מעץ
קטגוריה:מוזיקה הודית
יחזקאל דוברושין

ספר שירים מאת דוברושין
יחזקאל דוֹבְּרוּשִׁין (ברוסית: Иезекииль Моисеевич Добрушин; 1883, מוטין, פלך צ'רניגוב, האימפריה הרוסית – נרצח בידי השלטון הסטליניסטי כנראה ב"אוגוסט השחור", בשנת 1952) היה משורר יידיש, מתרגם, מחזאי, מבקר ועורך.

== חייו ==
נולד בעיירה מוטין שליד קרולבץ (Кролевец), בפלך צ'רניגוב שבדרום-מערב האימפריה הרוסית (בתחום המושב היהודי; כיום באוקראינה) למשפחה אמידה של סוחרי יערות. למד בבית ספר יהודי ממשלתי, והשתלם בלימודי לשונות זרות. לימים היה למתרגם ליידיש, ותרגם מיצירתם של טובי הסופרים באירופה.

בהיותו כבן עשרים, יצא דוברושין לצרפת, ולמד בסורבון שבפריז, שם השלים לימודי משפטים. בימים בהם היה בצרפת פעל דוברושין יחד עם יהודים אחרים שפעלו לטובת תיקון מצבו הלאומי של העם היהודי, ביניהם יוסף קרוק, אשר בזכרונותיו תיאר את דוברושין במילים אלו:<blockquote>דוברושין היה בן להורים עשירים (אביו היה סוחר יערות) ונולד בכפר. היה מפותח מאוד מבחינה גופנית, בעל כתפיים רחבות, אהב את חיי הכפר ואת החקלאות בפרט ודיבר בהתלהבות על החברה היהודית החופשית שעתידה לקום. הוא קיבל חינוך דתי יסודי, למד בבית ש"ס ופוסקים; מן הבית ידע יפה שלוש שפות: יידיש, רוסית ועברית. בפאריס, שבה למד בסורבון, נוספה לו הלשון הצרפתית. בהיותו אדם רב פעלים נבחר ליושב ראש הסניף הפאריסי של מפלגת הפועלים הציונית — סוציאליסטית ("ס. ס.") הוא היה נואם מצוין והיה מרצה הרצאות לפני סטודנטים ופועלים.<ref></ref> </blockquote>דוברושין חזר לאוקראינה בשנת 1909, והשתקע בקייב. החל את דרכו כמורה בסמינר למורים בעיר, ובשנת 1920, לאחר המהפכה, עבר למוסקבה, וישב בה עד גירושו למחנה המוות בסיביר.

במוסקבה נתמנה דוברושין לפרופסור לספרות יידיש באוניברסיטה העממית היהודית, שהוקמה בידי הקומוניסטים. הוא היה פעיל בתחום ספרות היידיש, ואף היה מזכיר אגודת הסופרים היהודים, תפקיד חשוב מטעם השלטונות. בעת מלחמת העולם השנייה היה דוברושין מהדמויות הבולטות בוועד היהודי האנטי-פשיסטי, יצירותיו נתפרסמו בכל רחבי ברית המועצות, והוא זכה לפרסום רב.

בסוף שנת 1948 נאסר יחזקאל דוברושין, נחקר ועונה בידי השלטון הסובייטי, וגורש למחנה עבודה ומעצר בסיביר. שם כנראה הוצא להורג, עם סופרים יהודים נוספים, ב"אוגוסט השחור" של שנת 1952.

דוברושין פרסם כארבעים כרכים של סיפורת ושירה ביידיש, והיה בין מייסדי ספרות הילדים היהודית בברית המועצות. הוא פרסם מקראות לילדים, קבצים ומאספים של ספרות ואמנות. בראשית דרכו אף פרסם מעט בעברית, אך עד מהרה עבר ליידיש, שלה נתן את כל כוחו. הוא הרבה לתרגם, ובין השאר תרגם מיצירות אלכסנדר בלוק, ויקטור הוגו, אנטול פראנס ואחרים.

נכון ל-2006, לא תורגם לעברית אף ספר מספריו.

דוברושינו, כפר באזור סאקי בחצי האי קרים, נקרא על שם יחזקאל דוברושין
== קישורים חיצוניים ==
* 
* [http://www.daat.ac.il/daat/history/vilna/sofrey-2.htm עוד על דוברושין במאמר של דב לוין]
* 
* 
==הערות שוליים==

קטגוריה:הוועד היהודי האנטי-פשיסטי
קטגוריה:סופרים יהודים סובייטים
קטגוריה:סופרים יהודים רוסים
קטגוריה:סופרים כותבי יידיש
קטגוריה:משוררים יהודים רוסים
קטגוריה:משוררים כותבי יידיש
קטגוריה:משוררים יהודים אוקראינים
קטגוריה:משוררים סובייטים
קטגוריה:ילידי 1883

קטגוריה:נפטרים ב-1952
בנימין זוסקין

ממוזער
בנימין לבוביץ' זוּסְקין (ברוסית: Вениамин Львович Зускин) (28 באפריל 1899 – 12 באוגוסט 1952, עם קבוצת הרוגי המלכות בברית המועצות) היה שחקן יידיש, במאי תיאטרון, מנהיג תרבותי של יהדות ברית המועצות, מראשי השחקנים של התיאטרון היהודי הממלכתי המוסקבאי.

==חייו ופועלו==
בנימין זוסקין נולד ב-28 באפריל 1899 למשפחת חייטים בעיירה זמליס (Zemelis) שבליטא. בשנת 1915, בעקבות גירוש יהודים מהאזור הגיע לפנזה ומשם למוסקבה. בשנת 1921 הצטרף לתיאטרון הממלכתי היהודי במוסקבה. בשנת 1930 הוא שיחק תפקיד ראשי בסרטו של גריגורי רושאל "בחור משטטל".

משנת 1935 לימד בסטודיו למשחק של התיאטרון, ואף ניהל אותו שנים רבות. בנימין זוסקין גם שיחק בכמה סרטי קולנוע רוסיים, ובהם "משפחת טאראס". בשנת 1948, לאחר הירצחו של שלמה מיכאלס, מילא בנימין זוסקין את תפקידו כמנהל התיאטרון.

בנימין זוסקין היה מהבולטים שבין מקימי הוועד היהודי האנטי פשיסטי. נתפס נעצר ונכלא בעת ששהה בבית חולים. נחקר ועונה, והוצא להורג בפקודת סטלין באוגוסט 1952, עם קבוצת הרוגי המלכות בברית המועצות.

יחד עם שלמה מיכאלס הנהיג את התיאטרון הממלכתי היהודי במוסקבה. אחדים מתפקידיו הבלתי נשכחים היו "המלך ליר"; השוטה בהצגת "המלך והשוטה" עם שלמה מיכאלס; ובנימין השלישי, ב"מסעות בנימין השלישי".

== לקריאה נוספת ==
* אלה זוסקין-פרלמן, מסעות בנימין זוסקין (עורכת: תרצה יואל-וינר), ירושלים: כרמל, 2006.
* אורי קליין, "הנושא היהודי בקולנוע הסובייטי: על שלמה מיכאלס ובנימין זוסקין", קולנוע, 1 (1974).

== קישורים חיצוניים ==

* [http://www.kino-teatr.ru/teatr/acter/1664/bio ביוגרפיה] 
* - על ספרה של אלה זוסקין-פרלמן, "מסעות בנימין זוסקין"
* - על ספרה של אלה זוסקין-פרלמן
* [https://web.archive.org/web/20060225130813/http://www.jewish-theatre.com/visitor/article_display.aspx?articleID=982 פרטים נוספים ותמונות על בנימין זוסקין]
* 
* 

קטגוריה:במאי תיאטרון יהודים
קטגוריה:הוועד היהודי האנטי-פשיסטי
קטגוריה:יהודים סובייטים
קטגוריה:יהודים רוסים
קטגוריה:תיאטרון יידיש
קטגוריה:שחקני תיאטרון יידיש
קטגוריה:הרוגי המלכות בברית המועצות (1952)
קטגוריה:תיאטרון סובייטי
קטגוריה:סובייטים שנולדו ב-1899
קטגוריה:נפטרים ב-1952
מחלקה (טקסונומיה)

מחלקה היא אחת הרמות במיון עולם הטבע; היא נמצאת מעל לסדרה ומתחת למערכה: כל מערכה כוללת כמה מחלקות, וכל מחלקה כוללת כמה סדרות.

כמה מחלקות עשויות להיות מקובצות בעל-מחלקה. מחלקה עשויה להיות מחולקת לתת-מחלקות, המחולקות לכמה אינפרא-מחלקות, בכל אחת כמה סדרות.

לעיתים מחלקות מכילות אלפי מינים, כמו במיון החרקים, למשל, ולעיתים מינים בודדים בלבד. המחלקות הידועות ביותר לרוב האנשים הן אלו השייכות למערכת המיתרניים: מחלקת העופות, מחלקת הזוחלים, מחלקת הדו-חיים, שלוש מחלקות הדגים ומחלקת היונקים, אליה משתייך האדם.

===מינים שונים מכמה מחלקות===
<gallery>
קובץ:WildWaterBuffalo(Bubalus bubalis arnee).jpg|תאו מים – יונקים
קובץ:Chen caerulescens 37997.JPG|אווז הצפון – עופות
קובץ:Spectacled caiman (Caiman crocodilus).jpg|קיימן ממושקף – זוחלים
קובץ:Green tree frog.jpg|אילנית אוסטרלית לבנה – דו-חיים
קובץ:Lisbon Oceanarium (14423642013).jpg|דג שמש – מקריני סנפיר
קובץ:7-Spotted-Ladybug-Coccinella-septempunctata-sq1.jpg|מושית השבע – חרקים
File:Sea lamprey petromyzon marinus.jpg|צמד הים – צמדים
File:Stegostoma fasciatum thailand.jpg|זנבתן מנומר – דגי סחוס
File:Latimeria chalumnae01.jpg|לטימריה – בעלי סנפירים בשרניים
File:Scolopendra cingulata - D7-08-2259.JPG|רבנדל ארסי – נדלים
File:Tetrarthrosoma syriacum.JPG|רבגף חום – רבי-הרגליים
</gallery>

*
אמאסטה

מיקום נפת אמאסטה
אמאסטה (באסטונית: Emmaste) הייתה בשנים 1992 - 2017 נפה במחוז היו שבאסטוניה. שטחה 192 קמ"ר, והיא ממוקמת בחצי-אי בדרום האי היומאה.

בשנת 1780 נבנתה אחוזה בדרום היומאה הנושאת את שם הנפה המודרנית. בשנת 1867 נבנתה שם כנסייה.
הנפה כללה כפר בעל אותו שם. בתחילת 2017 מנה הכפר 225 תושבים.

ממשלת אסטוניה החליטה ב-22 ביוני 2017 על פירוק הנפה ומיזוגה לתוך הנפה הכפרית היומאה () במסגרת הרפורמה המנהלית. 
הנפה התנגדה למהלך והגישה ערעור בפני בית המשפט העליון, אולם הערעור נדחה. באוקטובר 2017 פורקה הנפה.

==קישורים חיצוניים==

* 
* [http://www.crwflags.com/fotw/flags/ee-emmas.html מידע על דגל הנפה] 

קטגוריה:אסטוניה: נפות לשעבר
קטגוריה:קצרמר גאוגרפיה של אירופה
קורגסארה

קורגסארה (באסטונית: Kõrgessaare) הייתה בשנים 1992–2017 נפה במחוז היו שבאסטוניה. הנפה ממוקמת בחצי-אי במערב האי היומאה, שטחה 379 קמ"ר ואוכלוסייתה מנתה 1,284 תושבים בתחילת 2010.

בשנת 1532 הופיע האזור לראשונה על הכתב. בשנת 1909 בנתה חברה בלגית בשם "ויסקוזה" מפעל למשי מלאכותי בנפה, ועד היום יש הקוראים לנפה "ויסקוסה". המפעל נסגר במלחמת העולם הראשונה.

המחוז כלל רשות מקומית אחת ו-58 כפרים.
ממשלת אסטוניה החליטה ב-22 ביוני 2017 על פירוק הנפה ומיזוגה לתוך הנפה הכפרית היו במסגרת הרפורמה המנהלית. באוקטובר 2017 פורקה הנפה.

==קישורים חיצוניים==

* 
* [http://www.crwflags.com/fotw/flags/ee-emmas.html מידע על דגל הנפה] 

קטגוריה:אסטוניה: נפות לשעבר
אפוקליפטיקה (להקה)

אפוקליפטיקה (Apocalyptica) היא להקת מטאל סימפוני פינית היוצרת מוזיקה כבדה באמצעות נגינה על כלי קשת. הלהקה החלה את ראשית דרכה כאשר הוציאה בשנת 1996 אלבום בשם Apocalyptica Plays Metallica By Four Cellos ובו ביצועים עם כלים קלאסיים לשירי מטאל ידועים של להקת הת'ראש מטאל האמריקנית מטאליקה. באלבום הבא Inquisition Symphony המשיכה הלהקה ליצור עיבודים מעניינים ללהקות שונות, ביניהן פנטרה, ספולטורה ופיית' נו מור.

ההצלחה של שני האלבומים הראשונים הובילה ליצירת הדיסק השלישי Cult ששילב לראשונה חומר מקורי לצד עיבודים נוספים של להקת מטאליקה. בשנים הבאות המשיכה הלהקה להתפתח, והיא הספיקה לכתוב שני אלבומים נוספים, Reflections (ששילב את דייב לומברדו, מתופף להקת סלייר, כנגן אורח) ו-Apocalyptica שהמשיך את הצליל השונה והמעניין של הלהקה, לצד הוצאת DVD בשם Live.

בשנת 2015 הצטרף אליהם פרנקי פרז לאלבומם האחרון Shadowmaker ונהפך לסולן קבוע.

== חברי הלהקה ==
* Perttu Kivilaakso (צ'לו)
* Paavo Lötjönen (צ'לו)
* Eicca Toppinen (צ'לו)
* Mikko Sirén (תופים)
* Frankey Perez – סולן (2015) (כל אלבום shadowmaker)

== חברים לשעבר ==
* Antero Manninen (צ'לו)
* Max Lilja (צ'לו)

== אמנים אורחים ==
* קולות
**Sandra Nasic
**Matthias Sayer
**Linda Sundblad
**Nina Hagen
**Ville Valo
**Lauri Ylönen
**Marta Jandová
**Emmanuelle Monet
**Cristina Scabbia סולנית להקת לקונה קויל
**קורי טיילור סולן להקת סליפנוט
**אדם גונטייר, סולן לשעבר של להקת ת'רי דייז גרייס
**ברנט סמית סולן להקת שיינדאון
**
* תופים
**Dave Lombardo מתופף להקת סלייר

== דיסקוגרפיה ==
=== אלבומים מלאים ===
עטיפת האלבום Reflections
* 1996 – Plays Metallica By Four Cellos
* 1998 – Inquisition Symphony
* 2000 – Cult
* 2003 – Reflections
* 2003 – Reflections Revised
* 2005 – Apocalyptica
* 2006 – lified // A Decade of Reinventing the Cello
* 2007 – Worlds Collide
* 2010 – 7th Symphony
* 2015 – Shadowmaker
* 2020 – Cell-0
* 2024 – Plays Metallica Vol. 2

=== אלבומים חיים===
* 2013 – Wagner Reloaded-Live in Leipzig

=== סינגלים ===
* 1996 – Apocalyptica Single
* 1998 – Harmageddon
* 2000 – Path
* 2002 – Path Vol. 2
* 2002 – Hope Vol. 2
* 2003 – Faraway Vol. 2
* 2003 – Seemann
* 2004 – Bittersweet
* 2005 – Wie Weit
* 2005 – Life Burns
* 2006 – Repressed
* 2007 – I'm Not Jesus
* 2008 – S.O.S. (Anything But Love)

=== DVD ===
* 2001 – Live
* 2003 – Reflections Revised
* 2006 – The Life Burns Tour

== קישורים חיצוניים ==

* 

* [https://web.archive.org/web/20060212222504/http://www.metalstorm.ee/bands/view_band.php?band_id=apocalyptica אפוקליפטיקה ב-Metal Storm]
* [http://www.metalist.co.il/AlbumReviewPrivate.asp?id=131 ביקורת על האלבום Reflections באתר מטאליסט]
* 

קטגוריה:להקות פיניות
קטגוריה:להקות מטאל
קטגוריה:צ'לנים
קטגוריה:להקות מטאל סימפוני
קטגוריה:להקות מטאל אלטרנטיבי
קטגוריה:להקות שהוקמו בשנת 1993
הנס ליפרסהיי

הנס ליפרסהיי או ליפרהיי (בהולנדית: Hans Lippershey או Hans Lipperhey; בערך 1570 – 29 בספטמבר 1619) היה לוטש עדשות הולנדי.

הוא נולד בווזל (כיום במערב גרמניה) ועבר למידלבורך שבהולנד, שם התחתן ב-1594 והפך לאזרח ב-1602.

מייחסים לליפרסהיי את המצאת הטלסקופ הראשון והפצת תוכניות הבנייה שלו. נראה שהיו משקפות וטלסקופים פשוטים הרבה לפני זמנו אך סבורים כי ליפרסהיי היה הראשון שטרח וביקש פטנט על התוכניות שלו. בכך הקדים את יאקוב מטיוס בשבועות בודדים. ליפרסהיי נתן את רשותו לציבור להשתמש בתוכניות ב-1608. אמנם בקשת הפטנט של ליפרסהיי לא אושרה, אך ממשלת הולנד גמלה לו בעין יפה על עותקים של תוכניותיו.

תיאור המצאתו של ליפרסהיי הגיע במהרה לאוזני גלילאו גליליי, שבנה לפיו דגם מתפקד ב-1609 ובו ערך את תצפיותיו ב-1610.

על פי האגדה היו אלה ילדיו של ליפרסהיי שגילו את הטלסקופ כאשר שיחקו בכמה עדשות פגומות בסדנה של אביהם. לא ברור עד כמה סיפור זה אמין. בנו של זכריאס ינסן, עושה משקפיים ממידלברך, העיד לאחר שנים רבות שליפרסהיי גנב את רעיון הטלסקופ מאביו.

מכתש ליפרסהיי שעל הירח נקרא על שמו של הנס ליפרסהיי.

== לקריאה נוספת ==
* דניאל ג'. בורסטין, המגלים - The discoverers, רנדום האוס, ניו יורק, 1983 

== קישורים חיצוניים ==

* [http://galileo.rice.edu/sci/lipperhey.html ביוגרפיה] של ליפרסהיי—בפרויקט גלילאו
* 

קטגוריה:ממציאים הולנדים
קטגוריה:אופטיקאים הולנדים
קטגוריה:ילידי 1570
קטגוריה:נפטרים ב-1619
קטגוריה:המהפכה הקופרניקאית
קיינה

מיקום נפת קיינה בהיומאה
קיינה (באסטונית: Käina) היא עיירה (alevik) באי היומאה שבאסטוניה.

קיינה היא היישוב השני בגודל אוכלסייתו באי (לאחר קרדלה). בעיירה התגוררו 711 תושבים בתחילת ינואר 2019.
בין המבנים ההיסטוריים ישנה כנסייה מהמאה ה-15.

בשנים 1992–2016 התקיימה נפה כפרית באותו שם בשטח של 186 קמ"ר בדרום-מזרח היומאה, שמרכזה היה היישוב קיינה והיא כללה גם את האי קאסארי.
הנפה הייתה חלק ממחוז היו ואוכלוסייתה מנתה 2,053 תושבים בסוף 2016.
ב-20 בדצמבר 2016 חתמה נפת קיינה על הסכם מיזוג עם נפת היו ליצירת הנפה הכפרית החדשה – היומאה () שלתוכה מוזגו מאוחר יותר כל יתר הנפות באי היומאה ובמחוז היו (אמאסטה ופיהאלפה).

==קישורים חיצוניים==

* [http://www.crwflags.com/fotw/flags/ee-kaina.html מידע על הנפה הכפרית] 
==הערות שוליים==

קטגוריה:אסטוניה: ערי חוף
הפועל רמת-גן גבעתיים (כדוריד)

הפועל רמת-גן גבעתיים היא קבוצת כדוריד ישראלית המייצגת את הערים רמת גן וגבעתיים, ומשחקת בליגת העל. אולמה הביתי הוא אולם זיסמן ברמת גן.

הקבוצה זכתה בשני דאבלים, אליפות וגביע באותה עונת משחקים ובנוסף בעוד שש זכיות בגביע המדינה.

== היסטוריה ==
הקבוצה זכתה בשתי אליפויות ושמונה פעמים בגביע המדינה עד שנות ה-70 והמשיכה להיות קבוצת צמרת עד סוף שנות ה-80 כאשר תרמה לכדוריד הישראלי כוכבים רבים כפרץ גרינפלד, איגור ביאליק, זיו קושניר, רז סומך, אמיר גרא ועוד רבים. עד לשנות ה-90 בהן נקלעה לקשיים כלכליים. בשנת 1992 ירדה הקבוצה בפעם הראשונה בתולדותיה לליגה הלאומית (הליגה השנייה). הקבוצה חזרה לליגת העל בשנת 1993, אולם בשנת 1996 שוב ירדה הקבוצה לליגה לאומית. היא חזרה בשנית לליגה הבכירה בשנת 1997 וב-1998 ירדה בשלישית לליגה הלאומית. הקבוצה חזרה לליגת העל בשנת 2000 ומאז היא שיחקה בליגה כקבוצת תחתית הנאבקת נגד הירידה לליגה השנייה וזאת עד לעונת 2009-10 בסיומה נשרה הקבוצה לליגה השנייה אחרי עשר עונות רצופות בליגה הבכירה. בסיום עונת 2013-14 שבה הקבוצה לליגת העל אחרי 4 שנים רצופות בליגה השנייה.

את עונתה המחודשת בליגת העל היא סיימה במקום השביעי והעפילה לרבע גמר הפלייאוף, שם הודחה בידי א.ס. רמת השרון.

בסיום עונת 2018-2019 אחרי 5 שנים רצופות בליגת העל נשרה הקבוצה לליגה הלאומית. כעבור 3 שנים חזרה הקבוצה לליגת העל.

== תארים והישגים==
*אליפויות (2):
:1968/1969, 1970/1971
*גביע המדינה :
**זכייה (8): 1966/1967, 1967/1968, 1968/1969, 1969/1970, 1970/1971, 1971/1972, 1974/1975, 1975/1976
**סגנית (6): 1976/1977, 1977/1978, 1978/1979, 1985/1986, 1990/1991, 1992/1993
*דאבל (2):
:1968/1969, 1970/1971

== סגל הקבוצה לעונת 2017/2018==
מעודכן ל־22 בספטמבר 2017:

רמת גן
רמת גן
קטגוריה:הפועל רמת גן
אידוש

אידוש או פסיבציה (מאנגלית: Passivation) הוא תהליך כימי שגורם לחומר להיות אדיש ביחס לחומר אחר לפני שמשתמשים בחומרים יחד. למשל, לפני אחסון מי חמצן במכל אלומיניום, ניתן לבצע אידוש של המכל על ידי שטיפתו בתמיסה מדוללת של חומצה חנקתית ומי חמצן לסירוגין עם מים לא מיוננים. החומצה החנקתית ומי החמצן מתחמצנים וממסים זיהומים על המשטח הפנימי של המכל והמים הלא מיוננים שוטפים את החומצה ואת הזיהומים המחומצנים.

בהקשר של שיתוך (קורוזיה), אידוש הוא יצירה ספונטנית של שכבה דקה, קשיחה ולא מגיבה שמונעת שיתוך נוסף. השכבה היא בדרך כלל תחמוצת או ניטריד שעוביו מספר אטומים. תחת תנאים טבעיים של pH וריכוז חמצן, אידוש מתרחש ברוב החומרים כמו אלומיניום, מגנזיום, נחושת, פלדת אל-חלד, טיטניום וצורן. פלדה רגילה יוצרת שכבת אידוש אלקלית, למשל מוטות פלדה בבטון. התנאים הנחוצים לאידוש נרשמים בדיאגרמות פוטנציאל/pH. חומרים מעכבי שיתוך (חומרים מעכבי קורוזיה) גורמים לתהליך אידוש על פני שטח המתכת במגע עמה.

==אידוש של חומרים מסוימים==
* ניתן להגן על אלומיניום מפני חמצון על ידי אלגון או אלודיזציה.
* על חומרים מבוססי ברזל, כולל פלדה, ניתן להגן על ידי יצירת חמצון (חלודה) ולאחר מכן להמיר את החמצון במטאלופוספט על ידי שימוש בחומצה זרחתית. הציפוי נמס במים ולכן שיטה מועדפת היא ליצור תרכובת מגנזיום בתהליך שנקרא פארקריזציה. שיטה ישנה, יעילה פחות אך דומה כימית היא נקראת "תחמוצת שחורה" בגלל תחמוצת בצבע שחור-כחול שנוצרה על הפלדה לאחר התהליך.

==קישורים חיצוניים==

קטגוריה:הנדסה כימית
קטגוריה:אלקטרוכימיה
אנימאגוס

בסדרת ספרי הארי פוטר, אנימאגוס הוא קוסם אשר לו היכולות להפוך לחיה כרצונו. החיה אליה הופכים הקוסם או המכשפה היא השתקפות של האישיות שלהם, ואינה בשליטתם. יכולת זו אינה מולדת, אלא נרכשת באמצעות קסמים. כל אנימאגוס חייב להירשם למשרד הקסמים. לרוב, הפטרונוס של האדם דומה או שווה לצורתו האנימגית, אך דבר זה אינו הכרחי.

==אטימולוגיה==
השם אנימאגוס מורכב משילוב המילים חיה (באנגלית: animal) וקוסם (בלטינית: magus).

==תכונות מיוחדות==
טרנספורמציה אנימאגית יכולה להתבצע ללא שרביט קסם. כאשר אנימאגוס עובר טרנספורמציה, לחיה יש מראה של חיה רגילה. אך בספר "הארי פוטר והאסיר מאזקבאן" מצוין כי העכברוש מחמד של רון ויזלי, סקאברס (שמאוחר יותר מתגלה כצורת החיה של פיטר פטיגרו), חי 12 שנים, בעוד שתוחלת החיים הרגילה של העכברוש היא 3 שנים. בנוסף, אנימאגוס בצורת החיה שלו שומר על יכולתו לחשוב כבן-אנוש, וזהו ההבדל המהותי בין להיות אנימאגוס לבין שינוי צורה לחיה. מאפיינים של הצורה האנושית של האנימאגוס יכולים להתבטא בצורת החיה, לדוגמה הסימן סביב העיניים של דמות החתולה של מקגונגל מזכירים את המשקפיים של דמותה האנושית.

==תיעוד היסטורי==
אחד התיעודים מוקדמים לקיומם של אנימאגוסים, מופיע במעשיות בידל הפייטן. במעשיה "בביטי רביטי והגדם המגעגע" מסופר על מכשפה ההופכת לארנבת. עם זאת, באגדה מסופר שהאישה יכלה לדבר באותה בצורת חיה, דבר שאינו אפשרי לאנימאגים. ייתכן שזו "חירות ספרותית" שהסופר לקח לעצמו, או שזה בגלל שבידל רק שמע על אנימאגים, אך לא היה בקי בהם מספיק כדי לדעת עליהם פרטים רבים.
 
==הרישום למשרד הקסמים==
כל אנימאגוס חייב להירשם במשרד הקסמים. בעת ההרשמה יש לתת למשרד הקסמים מספר נתונים:
* החיה שאליה הופך האנימאגוס.
* סימנים לזיהוי האנימאגוס במצב האנימאגי שלו. לדוגמה: סימנים מסביב לעיניים בצורת המשקפיים שיש לאנימאגוס.
* הוכחה שמטרותיו של האנימאגוס לא רעות.

ידוע שבמאה העשרים יש שבעה אנימאגים רשומים ומספר לא ידוע של אנימאגים לא רשומים, בסדרה מוזכרים ארבעה אנימאגים לא רשומים ואנימאגית רשומה אחת.

{| class="wikitable"
|+אנימגוסים רשומים ולא רשומים המופיעים בספרים
!אנימגוסים המופיעים בספרים
!רשום/לא רשום
!החיה אליה הקוסם/המכשפה הופכים
|-
|מינרווה מקונגל
|רשומה
|חתולה
|-
|ריטה סקיטר
|לא רשומה
|חיפושית
|-
|ג'יימס פוטר (קרניים)
|לא רשום
|אייל (מכאן שמו - קרניים. גם צורתו של הפטרונוס שלו היא אייל)
|-
|סיריוס בלק (רך-כף)
|לא רשום
|כלב
|-
|פיטר פטיגרו (זנב - תולע)
|לא רשום
|עכברוש
|}

==ראו גם==
* הארי פוטר – מונחים
* הארי פוטר (סדרת סרטים)
* הארי פוטר – דמויות משנה
* ג'יי קיי רולינג

קטגוריה:הארי פוטר
רוברט טרוחיו

רוברטו אגוסטין מיגל סנטיאגו סמואל טרוחיו וראקרוס (בספרדית: Roberto Agustín Miguel Santiago Samuel Trujillo Veracruz
נולד ב-23 באוקטובר 1964 בסנטה מוניקה, קליפורניה, ארצות הברית), הידוע כרוברט טרוחיו, הוא הבסיסט של להקת המטאל האמריקאית מטאליקה.

טרוחיו ניגן בלהקות שונות לפני הצטרפותו למטאליקה ב-2003, ביניהן סואיסיידל טנדנסיז ובלק לייבל סוסייטי, כמו גם עבור זמר המטאל אוזי אוסבורן. הוא ניגן גם עם ג'רי קאנטרל באלבומו השני. במטאליקה הוא החליף את ג'ייסון ניוסטד, שעזב את הלהקה מסיבות אישיות.

==טכניקת הנגינה==
טרוחיו מעדיף להשתמש באצבעותיו בנגינה על גיטרה בס, בניגוד לקודמו ניוסטד, שהשתמש במפרט, ובדומה לקליף ברטון, שהיה מנגן באמצעות האצבעות.
רוברט גם מתמחה בטכניקת הבס סלאפ כמו שהדגים בעבודתו בסואיסיידל טנדנסיז ובמהלך סיבוב ההופעות עם מטאליקה בשנת 2004.

טרוחיו בהופעה של מטאליקה ב[[לונדון 2008]]

==קישורים חיצוניים==

* 

קטגוריה:מוזיקאי רוק
קטגוריה:מוזיקאי מטאל
קטגוריה:חברי להקת מטאליקה
קטגוריה:חברי היכל התהילה של הרוק אנד רול
קטגוריה:בסיסטים אמריקאים
קטגוריה:אמריקאים שנולדו ב-1964
1118

== אירועים ==
* אלפונסו הראשון, מלך אראגון כבש את סרגוסה לאחר מצור שנמשך מעל חצי שנה. עיר לא עברה ממועד זה לשליטה מוסלמית.
* תחילת התיישבות נוצרית בשטח ההפקר בקסטיליה. המתיישבים החדשים קיבלו זכויות ותמריצים.

== נולדו ==

== נפטרו ==

== לוח שנה ==









==קישורים חיצוניים==
1303

== אירועים ==
* אדוארד הראשון, מלך אנגליה כובש את סקוטלנד מחדש.

== נולדו ==

== נפטרו ==

*דנייל מוסקובסקי - שליט מוסקבה.

== תגליות והמצאות ==
* אווארדיפואה - שיטת משקלות המבוססת על פאונד ואונקיה נכנסת לשימוש באנגליה.

== לוח שנה ==








*ויליאם וולאס

==קישורים חיצוניים==
1352

== אירועים ==
* הקמת Corpus Christi College באוניברסיטת קיימברידג'
* צבא עות'מאני חוצה את בוספורוס ופולש לאירופה 

== נולדו ==
* ויטאוטס הגדול, (נפטר ב-1430) דוכס ליטא.

== נפטרו ==
* מאתיאס מאראס, ארכיטקט צרפתי בונה את קתדרלת ויטוס הקדוש בפראג.

== לוח שנה ==









==קישורים חיצוניים==
1459

== אירועים ==

ללא תאריך מדויק: 
* ראו ג'ודהה מייסד את ג'ודפור בהודו
* תחילת שלטונו של מחמוד שאה כסולטאן גוג'ראט (עד 1511). מתחילה תקופת שגשוג והתפשטות של הסולטנות
* סרביה הופכת לחלק מן האימפריה העות'מאנית
* מדע ומחקר: פרה מאורו מצייר את מפתו המפורסמת
* דוכס מילאנו פרנצ'סקו ספורצה שולח איגרת לקיסר אתיופיה זרע יעקב, בה הוא מבקש מהקיסר לשלוח לו כתבים שהותיר אחריו המלך שלמה, אם אלה קיימים, על מנת שיתרגמם ללטינית (המכתב לא נענה)
* אמנות, ארכיטקטורה: תחילת בניית ארמון טופקאפי באיסטנבול
* אנדראה מנטניה מקבל את הצעת פטרוניו ממשפחת גונצגה ונשאר בעיר מנטובה (עד למותו בשנת ב-1506)

== נולדו ==

* 25 בינואר - פאול הופהיימר, מלחין אוסטרי (מת ב-1537)
* 27 בדצמבר - יאן אולברכט, מלך פולין בין השנים 1492–1501 (נפטר ב-1501)
* (משוער) לורנצו די קרדי, אמן (נפטר ב-1537) 
* (משוער, או 1463) מרקו פלמצנו, צייר איטלקי (נפטר ב-1539)

== נפטרו ==

* 24 בספטמבר - אריק מפומרניה, מלך איחוד קאלמאר (נולד ב-1382)
* 30 באוקטובר - ג'אן פרנצ'סקו פוג'ו בראצ'וליני, איש דעת איטלקי
* 4 בדצמבר - אדולף השמיני מהולשטיין, דוכס יוטלנד (נולד ב-1401). מותו ללא צאצאים מותיר את הדוכסות ללא מנהיג מוסכם

== לוח שנה ==









==קישורים חיצוניים==